Diari Oficial de la Generalitat Valenciana


Sumari del DOGV 3340, del 29-09-1998 (1998/8009)

Informació pública del Programa d'Actuació Integrada per al Desenvolupament de la Unitat d'Execució 2 de Santa Bàrbara.
-----------------------------------------------------------------------------------------------------------------------

### Dades del document

Número de DOGV
:   3340

Data del DOGV
:   29-09-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/8009


Organisme emissor
:   Ajuntament de Carcaixent

Tipus de document
:   Anunci

Informació pública del Programa d'Actuació Integrada per al Desenvolupament de la Unitat d'Execució 2 de Santa Bàrbara. [1998/M8009]
  
El Ple de l'Ajuntament de Carcaixent, en data de 30 de juliol de 1998, va adoptar l'acord sobre la proposta d'aprovació i adjudicació del Programa per al Desenvolupament de l'Actuació Integrada en l'Àmbit de la UDE 2 de Santa Bàrbara, presentat per la senyora Mercedes Puig Armiñana en representació de l'empresa Hort de Senet, SL, tenint en compte que aquest va ser presentat davant la Notaria de Carcaixent del senyor Mario Martínez de Butrón Martínez, acollint-se al procediment simplificat de la Llei Reguladora de l'Activitat Urbanística en el següent sentit:
  
Primer
  
Aprovar el Programa d'Actuació Integrada (PAI) mitjançant gestió indirecta, per al Desenvolupament de la Unitat d'Execució-2 Santa Bàrbara, indicada en la revisió del Pla General d'Ordenació Urbana de Carcaixent aprovat definitivament per la Comissió Territorial d'Urbanisme el 28 de maig de 1998.
  
Segon
  
Adjudicar el PAI a la mercantil Hort de Senent, SL, designant-la com a agent urbanitzador, autora de l'única alternativa tècnica i proposició economicofinancera presentada, així com les modificacions que s'han introduït com a conseqüència de l'aprovació definitiva del PGOU, les quals suposen la substitució de les estipulacions tercera i quarta per les següents clàusules en la proposta de conveni:
  
- Estipulació tercera: substituir el dèficit d'aprofitament de 65'44 a 89'95.
  
- Estipulació quarta: reduir el sobrecost estimat de 08.573.788 pessetes a 49.894.155 pessetes, optant per compensar a Hort de Senent, SL amb 2.899 m2 de sostre en la UDE Camí Fondo.
  
Tercer
  
Quant a les al·legacions presentades:
  
a) Estimar parcialment l'al·legació número 1 presentada per Amparo Climent Simón, ja que suposa modificar l'àmbit de la reparcel·lació de forma que comprenga la totalitat de la parcel·la de propietat de l'al·legant (és a dir la parcel·la cadastral 0543234) que serà la parcel·la aportada. La parcel·la residual serà adjudicada a l'urbanitzador sense que això supose el consum d'edificabilitat per ser, precisament, aquesta parcel·la inedificable. En els altres aspectes es desestima l'al·legació.
  
b) No prendre en consideració les al·legacions presentades per Regina Monteagudo Perales i Pascual Ahullana Fogués (al·legacions número 2 i 3) i les al·legacions presentades per Vicente López Monteagudo, Enrique Navarro Sanz, Benito Suárez Andrés, Antonia Camarena García i altres (al·legacions número 4, 5, 6 i 7) segons el que s'exposa en l'informe tècnic esmentat.
  
Quart
  
Aprovar el projecte d'urbanització, que va ser exposat al públic de forma conjunta amb la proposta del PAI, segons l'article 53 de la Llei Reguladora de l'Activitat Urbanística, amb l'obligació, per part de l'agent urbanitzador, d'aportar l'estudi de seguretat i salut abans de l'inici de les obres.
  
Cinqué
  
Aprovar el projecte d'expropiació per taxació conjunta realitzat pel proponent del programa, a instàncies dels interessats, sense perjudici de les competències que corresponen a l'òrgan autonòmic, segons l'article 219 i següents del Text Refós de la Llei del Sòl, declarant com a beneficiària de l'expropiació l'empresa Hort de Senen, SL, i designant com a perits de l'administració l'arquitecte municipal senyor José Simó Cantos i l'arquitecte tècnic senyor José Giner Oliver.
  
Sisé
  
Demorar l'eficàcia del present acord fins que transcórreguen els 15 dies següents a la publicació en el Butlletí Oficial de la Província de l'aprovació definitiva del PGOU de Carcaixent, per la qual cosa fins a aquest moment no es podrà realitzar cap acte administratiu relacionat amb aquest expedient; es fa constar que transcorregut l'esmentat període, el dit expedient adquirirà tota la seua eficàcia i es convalidaran, si escau, tots els acords adoptats, sense necessitat d'una nova resolució ni pronunciament per un òrgan competent.
  
Seté
  
Facultar l'alcalde president tan àmpliament com escaiga en dret per a dictar els actes necessaris per a l'execució d'aquest acord.